**Отчетен доклад**

на Настоятелството на НЧ„ Напредък-1869“за 2023 г.

**Уважаеми дами и господа,**

**Уважаеми членове на читалището,**

Към летописа на читалището прибавихме още една творческа и наситена с успехи и разнообразни дейности година. Направленията по които работихме бяха :

* Български традиционен празничен календар
* Бележити дати и годишнини
* Ежемесечни художествени и приложни изложби
* Представяния на книги и техните автори
* Тематични концерти
* Лектории и занимания с деца и ученици
* Участия в празници, конкурси и фестивали

Организирахме и осъществихме две **национални събития, които бяха финансово подпомогнати от Община Шумен:**

**VII-ми Национален конкурс с международно участие „ Сторих го за** **Отечеството“.** Конкурсът е за литературно творчество, рисунка и фотография През 2023 г. темата на конкурсът беше посветена на 150 години от гибелта на Васил Левски. Участниците бяха на възраст от 7 до 64 години, от цялата страна, разделени в три възрастови групи и в трите раздела. Включиха се и ученици от българските училища в Молдова, Испания и Франция.

Награждаването и откриването на изложбата с отличените творби се състоя на 17.06.2023 г. в читалището. Отличените участници получиха предметни награди, книги и грамоти.

Брой наградени участници:

За поезия и проза – 27участници

За рисунка - 14 участници

За фотография - 4 участници

**V-ти Национален панаир на занаятите и декоративно- приложните изкуства „ Майстории“**

Панаирът на занаятите и декоративно-приложните изкуства „МАЙСТОРИИ“ се проведе на 15 и 16 .09. 2023 г. по пешеходната зона на бул. „ Славянски“. ВГ „ Медени гласове“ с диригент Наташа Христова и корепетитор Димитър Кукушков откри панаира. Той се утвърди като интересно и привличащо многобройна публика събитие. Тази година в него взеха участие 21 майстори- занаятчии от Шумен ,В. Преслав, Г. Оряховица, В. Търново, Силистра, Варна, с. Шуменци, с. Илия Блъсков, Габрово, Плевен и Казанлък. Представени бяха керамика, бижута с метал и полускъпоценни камъни, различни видове сувенири, шекерджийство, колекции от автентични тъкани и месали, плъст, плетене с царевична шума, медникарство, тъкачество , кене, свещи от пчелен восък, авторски картини и икони , различни видове плетива и рисувани облекла. Със свои везани изделия се представи клуб “Българка“ при читалището. От Дружеството на Шуменски пчелари предложиха мед и пчелни продукти собствено производство. Презентирани бяха продукти от орехи и лавандула, а за най- младите предложихме татуиране и гравиране върху оризово зърно.

Всички присъстващи на събранието сте били активни и сте подпомагали любителско-творческата дейност на читалището чрез участието си в:

* **ТХ „ Планинско ехо“-** туристически и патриотични песни
* **ВГ „ Шанс“-** стари градски песни
* **ВГ „ Медени гласове“** – шлагерни песни
* **ВГ „ Рябинушка“** - руски песни
* **МФ ,, Хан Аспарух“**- военно- патриотични песни
* **Детска Музикална Формация “ Бисери“-**детски песни
* **Школите по пиано и цигулка**
* **Клуб „ Българка“ за шевици**
* **Клубовете по български език, батик, езотерика, йога, паневритмия, таебо .** Те допълват многообразието от дейности в читалището и го правят притегателно място за хора с различни интереси и желания.
* **Ателие“ Хоби“-** участничките в ателието периодично представяха своите ръчно изработени изделия

Настоятелството на читалището изказва сърдечна благодарност на всички ръководители на формациите за енергията и положения труд за достойно представяне на читалището и завоюваните награди и отличия.

Заслужава си отново да ги изброим и припомним:

**ТХ „ Планинско ехо“ с диригент до месец септември 2023 г.- Наташа Христова, а от м. септември- доц. Маргарита Генчева. Корепетитор Димитър Кукушков**

Национален песенен фестивал „ България пее“

Хоров фестивал гр. В. Търново, 121 години ТД „ Трапезица“

Национален песенен празник „ Прекрасна си , мила Родино“ гр. Казанлък

25 Национален фестивал „ Листопад на спомените“ гр. Варна- плакет

**МФ „ Хан Аспарух“- диригент Наташа Христова, корепетитор Димитър Кукушков**

25 Национален фестивал „ Листопад на спомените“ гр. Варна- **Първа награда**

**Школа по пиано с музикален педагог Здравка Христова, школа по цигулка с музикален педагог Елисавета Маринова**

* **-Национално състезание за млади пианисти и цигулари- КМ „ Панчо Владигеров“ гр. Шумен**

Завоювана **Втора награда** от Зерин Ереджебова- пиано и Данаил Ангелов – **трета награда-** пиано

**-Осми национален конкурс „ Децата на България- пеят, танцуват и рисуват“** гр. Шумен- **Първа награда-** Дилара Чакърова и **две поощрителни награди** за Данаил Ангелов и Зерин Ереджебова

**-Участие на деца от двете школи в майсторски клас** на Людмил Ангелов- пианист и Румен Цветков- виолист

**-Фестивал на ученическото творчество Шумен**- **Трета награда** за Анжел Антонов- цигулка и **поощрение** за Анжело Сашев- цигулка

**-Международен АРТ фестивал** гр. Трявна-пиано- **Трета награда** за Ванеса Петрова

**-Международен конкурс „Абанико“ София-** пиано, цигулка – грамоти за участие

**-Международен конкурс „ Коледна изповед“ гр. София –** цигулка- грамота за участие на Красимира Иванова

**Музикалният педагог Татяна Желева** също има свои ученици по пиано. Благодарим им за участието в концертния живот на читалището. Чрез нея осъществяваме добро сътрудничество с читалището в гр. Нови пазар.

**Клуб „ Българка“ с председател Янка Димитрова**

Реализираха проект „ Заедно в ритъма на багрите“ финансиран от Общински фонд „Култура“ и представиха изложба с шевици ,съвместно с художничката Росица Стоименова. Изложбата беше обект на изключително голям интерес.

Клубът взе участие във Национален фестивал на тиквата гр. Севлиево

**ВГ „ Шанс“ с ръкововодител Димитър Кукушков участва в**

Национална хорова инициатива „ България пее“

**ВГ „ Рябинушка“ с ръководител Тамара Стилиянова участва в**

Международен песенен фестивал „ Есенни шуменски вечери“

**МФ“ Бисери**“ с ръководители Боряна Стефанова и Светла Патева.

Те участваха в Международен конкурс „ Нови гласове, песни и изкуства“ гр. София- Изабел Стефанова- П**ърва награда и златен медал**

**Втора награда и сребърен медал** за дует „ Бисери“ – Михаела и Изабел

Участваха и в Международен песенен фестивал „ Есенни шуменски вечери“ и получиха грамота

През 2023 година всички състави имат концертни изяви в читалището и други културни институти в града , региона и страната.

Месечните афиши на читалището бяха изпълнени с мероприятия насочени към публика с разнородни интереси и широк възрастов диапазон. Осъществихме добро сътрудничество с училища, Младежки дом, Общински здравен център, Териториалната организация на сляпо- глухите, читалища от града и общината, Център „ Европа – Директно“ и СНЦ „ Алдора“, клуб „ Славяне-2000“ с председател Тамара Стилиянова. По- значимите бяха отразявани от Радио „Шумен“ и Телевизия“ Шумен“ Всички са популяризирани в социалните мрежи и на фейсбук страницата на читалището.

Моля, харесайте фейсбук страницата на читалището, за да се информирате своевременно за предстоящи събития.

Традиционно изложбите в галерийното пространство събират много почитатели на изобразителното изкуство. Ето някои от тях:

* „ Цветни вдъхновения“ на Илияна Симеонова от гр. Нови пазар
* „ Цветя в плетиво“ на Николина Иванова
* „Шумен в панорамни снимки и картички „ на Иван Иванов
* „ Везани букви“- на Иванка Петрова, член на клуб „ Българка“
* „ Есенна феерия“- юбилейна изложба на Алиса Торосян
* Фотоизложба „ Квартал Тракия през погледа на Иво“. Автор Иво Стоянов
* „ Предизвикателства“- фотоизложба на Иван Иванов
* „ Живей цветно 2“- изложба с наградени творби от конкурс, съвместно с ОЗЦ
* Пролетна и зимна изложби- базари на участнички в ателие „ Хоби“

**Библиотеката при читалището,** както повечето от вас знаят, е с малка площ, но разполага с богат библиотечен фонд, общ брой 11 293 тома книги.. Абонаментът за периодичен печат за 2023 г. беше 3 бр. вестници. Констатацията е , че няма интерес към четенето на вестници в читалня. Читателите предпочитат да вземат книги за дома.

Изказваме сърдечна благодарност читателката Виолета Иванова Йовчева- Радева, която е най- големият дарител на книги за 2023 г. и продължава да дарява. Благодарим и на всички, които даряват време, труд и парични средства на читалището- Димитър Димитров, Димитринка Рачева, Николина Иванова, Даниела Челебиева, Хакъ

Спечелен беше проект към МК „ Българските библиотеки съвременни центрове за четене и информираност 2023“ В момента новозакупените книги се обработват и предстои да бъдат предоставени на читателите ни.

В поредицата „ Литературна стряха“ бяха представени книгите на гостуващи автори: „ Безвремие в любов“ на д-р Десислава Найденова, „ Дълбините на душата“ на Румяна Халачева, „ Светът в музика и песни“ на Йорданка Йорданова.

Читалището дари детски книги за българското училище в Одрин, Турция Благодарим и на Даниела Челебиева, която също дари книги на това училище. Книги от български автори и българското знаме дарихме и на училища в Испания, Франция и Молдова. Дарихме книжки и на новосъздадената библиотека „ Дружбознайко“ в ДГ „ Дружба“ Шумен.

Материално- техническата база на читалището е добра. През 2023 г. успяхме да закупим компютър, скенер и копирна машина. Нова е и входната врата на читалището. Поставихме ново рекламно табло на фасадата на сградата, откъм бул. „ Славянски“, но проблема с належащите ремонти на покрива, канализацията и липсата на вентилация в сградата продължават да стоят на дневен ред.

Уважаеми дами и господа ,

През 2024 г. предстои да честваме важни годишнини:

**155 години от основаването на читалищет**о,

**185 години от рождението на Илия Рашков Блъсков- основател и първи председател на читалището**,

**45 години от създаването на ТХ „ Планинско ехо“**,

**90 години от рождението на Марин Калинов- писател, общественик и почетен член на** **читалището.**

Надяваме се, че тези важни годишнини ще провокират у вас не само идеи за обогатяване на плануваните вече събития , но и намиране на решения за ремонт на сградата и подобряване на материалната база на нашето читалище, защото пътят на успеха е само в посока напред.

Пожелавам на всички мирна, здрава и ползотворна година!

**НАСТОЯТЕЛСТВО**

**на НЧ „ Напредък-1869“ Шумен**

**Председател** инж. Надка Драганова Раденкова

Димитринка Георгиева Рачева- член

Дияна Симеонова Манолова- зам. председател

Ирина Орлинова Николова- член

Красимира Николова Жикова- член

Лидия Божидарова Томова- член

Петър Георгиев Тушев- член

Розалина Христова Стефанова- член

Стилиян Колев Стоянов- член

**Проверителна комисия**

Елена Петкова Захариева-**председател**, Мария Руменова Стоянова- член, Силвия Колева Лазарова - Стоянова- член